
Par dzīvokļa īpašuma Klānu iela 18-1, Lubāna, Madonas novads, nostiprināšanu zemesgrāmatā un nodošanu atsavināšanai, rīkojot izsoli 

  	Madonas novada pašvaldībā saņemts Lubānas apvienības pārvaldes iesniegums (reģistrēts Madonas novada pašvaldībā ar reģ. Nr.1.1.2/26/551) ar ierosinājumu nodot atsavināšanai dzīvokli adresē Klānu iela 18-1, Lubāna, Madonas novads. 
Dzīvoklis Klānu ielā 18-1, Lubānā, Madonas novadā (kadastra apzīmējums telpu grupai 70130020063004001) ir:
1) nelabiekārtots vienistabas dzīvoklis ar kopējo platību 25,2 m2 četru dzīvokļu mājā, ekspluatācijas uzsākšanas gads 1960., īpašums nav nostiprināts zemesgrāmatā;
2) īpašuma tehniskais  stāvoklis liedz to izmantot pašvaldības funkciju nodrošināšanai – sniegt iedzīvotājiem palīdzību mājokļa jautājumu risināšanā;
3) pašvaldībā saņemts rakstisks iesniegums no blakus dzīvokļa īpašnieka, kurā izteikta vēlme iegādāties iepriekš minēto dzīvokli. 
Publiskas personas mantas atsavināšanas likuma 4.panta pirmā daļa nosaka, ka atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai. 
Saskaņā ar likuma “Pašvaldību likums” 10.panta pirmās daļas 16.punktu Dome ir tiesīga izlemt ikvienu pašvaldības kompetences jautājumu. Tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.
Lai izskatītu jautājumu par pašvaldības dzīvokļu īpašuma atsavināšanu, ir nepieciešama nekustamā īpašuma reģistrēšana zemesgrāmatā un novērtēšana. 
Noklausījusies sniegto informāciju, pamatojoties uz likuma “Pašvaldību likums” 10. panta pirmās daļas 16. punktu, Publiskas personas mantas atsavināšanas likuma 4. panta ceturtās daļas 5. punktu, 45. panta trešo daļu, ņemot vērā 12.08.2026. Attīstības komitejas atzinumu, atklāti balsojot: PAR – 15 (Agris Lungevičs, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gatis Teilis, Gunārs Ikaunieks, Janīna Grudule, Jānis Erels, Māris Justs, Rūdolfs Medenis, Valda Kļaviņa, Zigfrīds Gora), PRET – NAV, ATTURAS – NAV, Madonas novada pašvaldības dome NOLEMJ:

1. Nodot atsavināšanai dzīvokļa īpašumu Klānu iela 18-1, Lubāna, Madonas novads, rīkojot izsoli.
1. Nekustamā īpašuma pārvaldības un teritoriālās plānošanas nodaļai nostiprināt dzīvokli Klānu ielā 18-1, Lubāna, Madonas novads, zemesgrāmatā uz Madonas novada pašvaldības vārda, organizēt nekustamā īpašuma novērtēšanu pie sertificēta vērtētāja un virzīt jautājumu uz domi par dzīvokļa īpašuma atsavināšanu, rīkojot izsoli.



Domes priekšsēdētājs							A. Lungevičs



Čačka 28080793
Bodžs 26165144

